Man ſeit al fúr war
Man ſeit al fúr war·
manig iar·
dú wib haſſen grawes har·
das iſt mir ſwar·
vn̄ iſt ir miſſe pꝛis·
dú lieber hat ir amis·
tvmb danne wis·

Deſt me noch deſt min·
das ich gra bin·
ich haſſe an wiben kranken ſin·
daſ ſi núwes zin·
nement fúr altes golt·
ſi iehēt ſi ſin den ivngen holt·
dvrh vngedolt·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse